open-index/open-wikipedia-markdown huggingface dataset:
Sausoji apygarda

**Sausoji apygarda** () – JAV apygarda, kurios vyriausybė draudžia alkoholinių gėrimų prekybą. Vienur draudžiama parduoti alkoholį ne prekybai skirtose patalpose, kitur – pačioje prekyvietėje arba draudžiami abu atvejai. Visoje Amerikoje egzistuoja šimtai sausųjų apygardų, daugiausiai jų yra pietinėse valstijose. Tokių yra ir mažesnių administracinių darinių: sausieji miestai, kaimai.

Nors 1933 m. buvo priimta 21-oji JAV Konstitucijos pataisa, kuri federaliniu lygiu atšaukė prohibicijos įstatymą, vietos valdžia valstijose ir apygardose pati ar pagal gyventojų balsavimo rezultatus sprendė dėl alkoholio prekybos apribojimų atšaukimo ar palikimo galioti. Daugelyje „sausųjų“ bendruomenių nėra draudžiama iš viso vartoti alkoholį, kad nebūtų prarasti mokesčiai į vietos biudžetą kaimyninių „šlapiųjų“ bendruomenių naudai. Dažnai tokie apribojimai egzistuoja religiniu pagrindu, kai bažnyčia pasisako prieš alkoholio vartojimą tarp vietos tikinčiųjų. Dažniausiai įvesti apribojimai tokiai prekybai pagal savaitės ar paros laiką, prekybos vietą ir pan. Alkoholio pervežimai tarp valstijų įstatymiškai vietos valdžios „sausosiose“ teritorijose negali būti varžomi.

Alkoholio kontrolės asociacijos (NABCA) 2004 m. atliktas tyrimas parodė, kad virš 500 municipalitetų JAV yra „sausi“, įskaitant 83 Aliaskoje. Pvz., beveik pusė sausųjų apygardų egzistuoja Misisipėje, o Floridoje tokios yra 4 iš 67. Nors pagrindinė amerikietiškojo viskio *Jack Daniel’s* gamybos įmonė veikia Tenesio valstijos sausojoje Moor apygardoje, vietos parduotuvėse ar restoranuose šis produktas neparduodamas, tačiau įmonei leidžiama prekiauti proginiais viskio buteliais.

## Taip pat skaitykite

* Sausoji valstija

## Šaltiniai

## Nuorodos

* JAV gidas po sausąsias apygardas
Raminta Dvariškytė

**Raminta Dvariškytė** (g. 1990 m. vasario 1 d. Vilniuje) – Lietuvos plaukikė. Nacionalinė rekordininkė ir olimpietė.

## Biografija
2008 m. vasaros olimpinėse žaidynėse Raminta Dvariškytė laimėjo pirmąjį atrankų plaukimą su 2:33.32 rezultatu, bet į kitą etapą nepateko. 2009 m. pasaulio čempionate Dvariškytė dalyvavo individualiose plaukimuose krūtine, bet į finalus nepateko, o estafetiniuose plaukimuose 4x100 m laisvu stiliumi ir 4x100 m kombinuotai pasiekė Lietuvos nacionalinius rekordus. 2011 m. pasaulio čempionate dalyvavo 200 m krūtine plaukimo distancijoje ir liko 27-a. 2012 m. Lietuvos trumpojo baseino čempionate pagerino 32 metų senumo Lietuvos trumpojo baseino 200 m. krūtine plaukimo rekordą. 

## Šaltiniai
Palenkės Sokoluvo Švč. Marijos Nekaltosios Širdies parapija

**Palenkės Sokoluvo Švč. Marijos Nekaltosios Širdies parapija** () – parapija, įkurta 1424 m. spalio 3 dieną. Parapija priklauso Drohičino vyskupijai, Palenkės Sokoluvo dekanatui. 1948-1951 m. pastatyta Palenkės Sokoluvo Švč. Marijos Nekaltosios Širdies konkatedra.

## Nuorodos

* Drohičino vyskupijos tinklalapis (lenk.).
Kosuv Ruskų žydų kapinės

**Kosuv Ruskų žydų kapinės** () – žydų kapinės, egzistavusios Kosuv Ruskų kaime, dabartinio Kosuv Lackų miesto vakarinėje dalyje. Per II pasaulinį karą kapinės buvo sunaikintos, o po karo kapinių plotas užstatytas pastatais.   
 
## Nuorodos

* Aprašymas apie kapines (lenk.) .
Palenkės Sokoluvo Šv. Jono Bosko parapija

**Palenkės Sokoluvo Šv. Jono Bosko parapija** () – parapija, įkurta 1978 m. sausio 1 dieną. Parapija priklauso Drohičino vyskupijai, Palenkės Sokoluvo dekanatui. 1935-1939 m. pastatyta parapijos bažnyčia.

## Nuorodos

* Drohičino vyskupijos tinklalapis (lenk.).
The Guardian

**„The Guardian“** (iki 1959 m. **„The Manchester Guardian“**) – britų nacionalinis dienraštis, leidžiamas nuo 1821 m. Priklauso susivienijimui „Guardian Media Group PLC“. Vienas svarbiausių laikraščių šalyje.

Seseriniai laikraščiai – „The Observer“ (sekmadieninis laikraštis) ir „The Guardian Weekly“ (leidžiamas pasauliniu mastu). 2012 m. laikraščio tiražas siekė 209 354, pagal tai jis buvo 3-ias šalyje, po „The Daily Telegraph“ ir „The Times“. Laikraščio internetinė versija, kurią kasdien peržiūri apie 3 mln. lankytojų, yra antra skaitomiausia šalyje, po „Daily Mail“ Mail Online. Spausdinamas *compact* formatu. Laikosi centro-kairiųjų liberalių politinių pažiūrų. Laikraštis daro įtaką leidinių kompozicijos ir leidybos sferoms, skirdamas daugybę apdovanojimų.

Laikraščio sensacingiausias pasiekimas buvo 2011 m. į viešumą iškeltas „News International“ telefono įsilaužimo skandalas, kai buvo atskleista, jog buvo įsilaužta į nužudytosios paauglės Milly Dowler telefoną. Tyrimas privedė prie „News of the World“, vieno didžiausių laikraščių pagal tiražą pasaulyje, uždarymo.

## Istorija
Laikraštį Mančesteryje 1821 m. įsteigė prekiautojas medvilne Džonas Edvardas Teiloras (*John Edward Taylor*), kurį parėmė individualistų verslininkų grupė „Little Circle“. Laikraštis išeidavo kas savaitę. 1855 m. Britanijos vyriausybei panaikinus žyminį mokestį laikraščiams, virto dienraščiu.

1959 m. tapo nacionaliniu, iš pavadinimo buvo pašalinta „Manchester“. 1964 m. redakcija persikėlė į Londoną.

Nuo 1999 m. eina ir internete.

2005 m. laikraštis nuo *[[broadsheet]]* formato perėjo prie šiek tiek didesnio *[[berliner]]* (arba *midi*) formato. 2018 m. dar kartą pakeitė laikraščio formatą, šįkart į *compact*.

## Išnašos
Palenkės Sokoluvo herbas

**Palenkės Sokoluvo herbas** () – Palenkės Sokoluvo miesto heraldinis simbolis.

## Aprašas
Herbo skydo auksiniame lauke vaizduojamas ant žalios ąžuolo šakos su lapais tupintis rudas sakalas sparnais virš nugaros balta krūtine, raibu pilvu ir auksiniais snapu ir kojomis nei nagais, snape laikantis sidabrinį žiedą.
Virš herbo vaizduojama iš raudona mūro karūna.

## Simbolika
Herbe vaizduojamas sakalas simbolizuoja miesto pavadinimą.

## Nuorodos

* Aprašymas apie herbą (lenk.).
Losicių herbas

**Losicės miesto herbas** () – Losicės miesto skydo formos herbe, raudonos spalvos užsklandoje, vaizduojamas žirgas. Herbas naudojamas nuo XVIII a, prieš tai miesto herbe buvo vaizduojama žebenkštis.

## Simbolika

Pagal vieną miesto pavadinimo kilmės aiškinimą, pavadinimas kilęs nuo rusų kalbos žodžio *lošad* (arklys). Miškingoje dabartinio miesto vietovėje būta laukinių arklių-miškinių tarpanų rūšis. Jie buvo pilki, su juoda juosta išilgai nugaros, didele galva, plačia kakta, trumpu storu kaklu, juodais stačiais karčiais, plonomis kojomis. Ūgis ties gogu siekė 122-135 cm. Lietuvos Statutai draudė juos medžioti, tačiau dėl kryžminimo ir medžioklės jau XVII a. pradžioje jie išnyko. Spėjama, kad tarpanai prisidėjo ir prie žemaitukų genezės. Karališkojo miesto dvaro, vadinto *Polinów* (Losicės miesto palivarkas) valdose laikytos didelės Lenkijos karalių ir Lietuvos didžiųjų kunigaikščių arklių bandos. Viena iš miestiečių prievolių buvo remontuoti karališkas arklides, o miesto turguose ir mugėse intensyviai prekiauta arkliais.

## Nuorodos

* Istorinės vietovės;
* Aprašymas apie herbą (lenk.).
Kosuv Lackų herbas

**Kosuv Lackų herbas** () – Kosuv Lackų miesto skydo formos herbas, kurį kartu su žemėmis, 1417 m. LDK kunigaikštis Vytautas Didysis už karinius nuopelnus suteikė *Martynui Ciolkui*. Herbe raudonoje užsklandoje vaizduojamas baltas galvijas su auksiniais ragais ir auksinėmis kanopomis stovintis ant žalios žolės.

## Nuorodos

* Aprašymas apie herbą (lenk.).
Vengruvo herbas

**Vengruvo herbas** () – Vengruvo miesto skydo formos herbe, geltonoje užsklandoje vaizduojamas rudasis lokys ir trys juodai geltoni trimitai. Herbą 1651 m. miestui kartu su miesto teisėmis įteikė karalius Jonas Kazimieras Vaza. Herbe vaizduojami trys trimitai panašūs į ilgai miestą valdžiusių Radvilų giminės herbą Trąby. Dabartinio herbo išvaizda patvirtinta 1995 m. lapkričio 15 dieną.

## Nuorodos

* Aprašymas apie herbą (lenk.).

## Literatūra

* Kołodziejczyk A., Swat T. Węgrów dzieje miasta i okolic w latach 1441–1994
Losicių sinagoga

**Losicės sinagoga**  () - medinė sinagoga stovėjusi Losicės mieste. Sinagoga buvo pastatyta XVIII a. vietoje anksčiau per gaisrą sudegusios sinagogos. 1939 m. sinagoga sudegė ir sugriuvo per miesto bombardavimą.  

## Nuorodos

* Sinagogos aprašymas (lenk.) .
Kosuv Lackų sinagoga

**Kosuv Lackų sinagoga** () – medinė sinagoga stovėjusi Kosuv Lackų mieste. Sinagoga buvo pastatyta 1913 metais. Po remonto 1984 m. sinagoga buvo perdaryta į svirną.

## Nuorodos
* Sinagogos aprašymas (lenk.) 
* Sinagogos piešinys
* Sinagogos nuotrauka 1930 m.
Palenkės Sokoluvo sinagoga

**Palenkės Sokoluvo sinagoga**  () - mūrinė sinagoga Palenkės Sokoluvo mieste, *ul. Długiej 29* gatvėje. Sinagoga buvo pastatyta 1845 metais. Per II pasaulinį karą sinagoga buvo suniokota. Po karo sinagoga buvo sutvarkyta ir joje įsikūrė kooperatyvinė parduotuvė. 

## Nuorodos

* Sinagogos aprašymas (lenk.) .
Rytų Mašonalandas

**Rytų Mašonalandas** () – provincija šiaurės rytų Zimbabvėje, ribojasi su Mozambiku. Apima šalies sostinę Hararę (į provincijos sudėtį neįeina). Administracinis centras – Marondera.

## Administracinis suskirstymas

Rytų Mašonalandas padalintas į 8 rajonus:
* Čikombos rajonas
* Goromonzio rajonas
* Maronderos rajonas
* Mudzio rajonas
* Murehvos rajonas
* Mutoko rajonas
* Sekės rajonas
* Vedzos rajonas
Masvingo provincija

**Masvingo provincija** () – provincija šiaurės pietų Zimbabvėje, ribojasi su Mozambiku. Administracinis centras – Masvingas.

Provincijos teritorijoje yra senovinio miesto Didžiosios Zimbabvės griuvėsiai. Iki 1982 m. teritorija vadinta ***Viktorijos provincija***.

## Administracinis suskirstymas

Masvingas padalintas į 7 rajonus:
* Bikitos rajonas
* Čivio rajonas
* Zakos rajonas
* Masvingo rajonas
* Gutu rajonas
* Mvenezio rajonas
* Čiredzio rajonas
Midlandsas (Zimbabvė)

**Midlandso provincija** () – provincija centrinėje Zimbabvėje, vienintelė, nesiribojanti su jokia užsienio šalimi. Administracinis centras – Gveru.

Provincijoje susikerta keli etniniai kraštai, todėl čia būdinga įvairailypė tautinė sudėtis (šonai, ndebeliai, tsvanai, sutai, čevai ir kt.).

## Administracinis suskirstymas

Midlandsas padalintas į 7 rajonus:
* Čirumhanzu rajonas
* Gokvės rajonas
* Gveru rajonas
* Kvekvės rajonas
* Mberengvos rajonas
* Šurugvio rajonas
* Zvišavanės rajonas
Palenkės Sokoluvo senosios žydų kapinės

**Palenkės Sokoluvo senosios žydų kapinės** () – žydų kapinės, įkurtos XIX a. Palenkės Sokoluvo mieste, *ul. Magistrackiej* gatvėje. Per II pasaulinį karą kapinės buvo sunaikintos. Po karo vietoje kapinių įkurtas parkas. 

## Literatūra

* Przemysław Burchard: Pamiątki i zabytki kultury żydowskiej w Polsce. Warszawa: 1990, s. 74.    
 
## Nuorodos

* Aprašymas apie kapines ir nuotraukos (lenk.) .
Palenkės Sokoluvo naujosios žydų kapinės

**Palenkės Sokoluvo naujosios žydų kapinės** () – žydų kapinės, egzistavusios Palenkės Sokoluvo miesto pietvakarinėje dalyje. Kapinių plotas 1,98 hektarai. Kapinėse neišliko antkapių.

## Literatūra

* Przemysław Burchard: Pamiątki i zabytki kultury żydowskiej w Polsce. Warszawa: 1990, s. 74.
Palenkės Sokoluvo Švč. Marijos Nekaltosios Širdies konkatedra

**Palenkės Sokoluvo Švč. Marijos Nekaltosios Širdies konkatedra** () - Romos katalikų konkatedra šiaurės rytų Lenkijoje, Mazovijos vaivadijoje, Palenkės Sokoluvo apskrityje, Palenkės Sokoluvo mieste. Konkatedra priklauso Palenkės Sokoluvo Švč. Marijos Nekaltosios Širdies parapijai. Šventovė pastatyta 1948-1951 m. vietoje anksčiau šioje vietoje 1820-1826 m. pastatytos bažnyčios, kurią 1944 m. subombardavo sovietų aviacija. Naujos šventovės architektas, italas *Andrzej Boni*. 1992 m. šventovė tapo konkatedra.


Vaizdas:Kosciol konkatedralny sokolow podlaski mazowieckie poland.jpg
Vaizdas:Kościół św. Jana Bosko.JPG


## Nuorodos

* Parapijos tinklalapis (lenk.).
Vengruvo Švč. Mergelės Marijos Dangun Žengimo bažnyčia

**Vengruvo Švč. Mergelės Marijos Dangun Žengimo bažnyčia** () - Romos katalikų bažnyčia šiaurės rytų Lenkijoje, Mazovijos vaivadijoje, Vengruvo apskrityje, Vengruvo mieste. Bažnyčia priklauso Vengruvo Švč. Mergelės Marijos Dangun Žengimo parapijai. 

## Istorija

Pirmoji bažnyčia pastatyta 1414 metais. 1509 m. pastatyta nauja *Šv. Barboros* bažnyčia. 1558 m. reformacijos propaguotoja, miesto valdytojo Jono Kiškos žmona, Ona Radvilaitė Kiškienė pasirūpino kad bažnyčia pereitų reformatams. Pastoriumi šioje bažnyčioje dirbo Petras Gonezijus. 1630 m. bažnyčią perėmė katalikai. 1703 m. bažnyčia sudegė ir po gaisro buvo perstatyta baroko architektūros stiliumi, pagal architekto Tylman van Gameren projektą. 1711 m. bažnyčią pašventino Lucko vyskupas Aleksandras Vihovskis. 1939 m. rugsėjo 9 d. per bombardavimą buvo apgriauta. 1959 m. bažnyčia įtraukta į Mazovijos vaivadijos saugomų istorijos paminklų sąrašą.


Vaizdas:Węgrów,zespół kościoła par. p.w. Wniebowzięcia NMP i śś. Piotra i Pawła, ogrodzenie z bramką.jpg
Vaizdas:Wegrow, church 1913.JPG
Vaizdas:Wegrow church 1910.JPG
Vaizdas:Węgrów kościół Wniebowzięcia NMP;karen north.JPG


## Nuorodos

* Parapijos tinklalapis (lenk.);
* Mazovijos vaivadijos saugomų istorijos paminklų sąrašas (lenk.).
*Wojciech Jerzy Górczyk, KOŚCIÓŁ I PREPOZYTURA BARTOLOMITÓW W WĘGROWIE FUNDACJI JANA DOBROGOSTA KRASIŃSKIEGO, WOJEWODY PŁOCKIEGO, W ŚWIETLE MATERIAŁÓW Z ARCHIWUM DIECEZJALNEGO W DROHICZYNIE (lenk.) "Rocznik Towarzystwa Naukowego Płockiego" , 2019
Orimulsija

**Orimulsija** () – iš bitumo pagamintas skystas kuras. Pavadinimas – registruotas prekės ženklas. Receptūrą pramoniniam naudojimui sukūrė kompanija *Intevep*. Tai Venesuelos kompanijos „Petroleos de Venezuela SA“ (PDVSA) mokslinių tyrimų ir projektavimo filialas.

## Bitumo šaltiniai
Bitumas, kaip ir akmens anglis bei nafta, yra natūralus gamtinis išteklis. Venesuela bitumą išgauna didžiausiame pasaulio telkinyje Orinoko bituminguose smėlynuose. Įvertintas telkinio dydis yra daugiau kaip 190 trilijonų m³ bitumo. Kiekiu tai atitinka daugiau kaip 50 % žinomų pasaulio naftos išteklių.

## Gamyba
Žalias bitumas yra itin klampus, savitasis tankis pagal API yra nuo 8 iki 10 kambario temperatūroje, todėl neįmanoma jį vartoti įprastinėse šiluminėse elektrinėse ar katilinėse.
Orimulsija gaunama sumaišius bitumą su 30 % gėlo vandens ir šiek tiek aktyviosios paviršiaus medžiagos. Gautas mišinys savybėmis primena *[[fuel-oil]]*. Neseniai nuo seno vartotą aktyviąją paviršiaus medžiagą iš fenolio pakeitė panaši medžiaga iš alkoholio. Šis pakeitimas pagerino orimulsijos pervežimo savybes ir sumažino žalą, kurią gali padaryti aktyviosios paviršiaus medžiagos fenolio pagrindu.

## Pranašumai
Kaip šiluminių elektrinių kuras orimulsija yra patraukli nes:
* žinomi bitumų ištekliai labai dideli.
* dabartinė pardavimo kaina artima tarptautinėje rinkoje parduodamos akmens anglies kainai.
* santykinai lengvai ir saugiai gaminama, gabenama, laikoma ir pilstoma.
* lengvai uždegama ir pasižymi geromis degimo charakteristikomis.
* ją galima naudoti elektrinėse, suprojektuotose deginti akmens anglį ar mazutą (), tereikia tinkamai modifikuoti.

## Trūkumai
Jei gabenant orimulsija išsilieja į vandenį, mišinys deemulsuojasi ir iš orimulsijos atsiskiria bitumas. Kai jo temperatūra krenta žemiau 30 °C, jis sukietėja. Siurbliai nustoja pumpuoti orimulsiją. Taip užsikišusius vamzdynus tenka kapitaliai remontuoti, nes taip sutirštėjusį bitumą suskystini praktiškai neįmanoma.

## Didėjantis vartojimas
Orimulsija dabar daug kur pasaulyje naudojama kaip komercinis elektrinių katilinių kuras (pvz., Kanada, Japonija, Italija ir Kinija). 1995−2007 m. orimulsiją degino AB „Lietuvos elektrinė“. Anksčiau šį kurą naudojo gerokai plačiau ir jo paklausa staigiai kilo. Tačiau PDVSA prasidėjus dideliam streikui didžioji dalis inžinierių buvo atleisti iš darbo. Orimulsija buvo PDVSA inžinierių pasididžiavimas.
Kinijai orimulsija vis tebetiekiama, o likusioms pasaulio šalims jos tiekimas mažėja arba visai nutrauktas.

Numatoma, kad orimulsija turi didelį potencialą kaip namų krosnių kuras.

PDVSA vadovybė mažėjančius orimulsijos pardavimus aiškina ir tuo, kad kylant žalios naftos kainoms paaiškėjo, jog skiedžiant Orinoko bitumus skysta žalia nafta galima gauti tokį mišinį, kurį pardavinėti kaip žalią naftą apsimoka labiau, nei pasaulio rinkoje pardavinėti pagamintą orimulsiją.
Pvz., populiarus *Merey* mišinys (Orinoko bitumas ir *Mesa* žalia nafta).

## Šaltiniai

## Nuorodos
* PDVSA Bitor 
* Oil and Gas Journal: Emulsion fuel options still viable for heavy oil
Nordfyns Folkehøjskole

**Šiaurės Fyno aukštoji tautos mokykla** (, *NFHS*) – aukštoji mokykla *[[Harritslev]]* kaimelyje, maždaug už 3 km nuo Bogensės miestelio (Fiūno sala, Danija).

Šiaurės Fyno aukštoji tautos mokykla veikia siekdama įtraukti žmones, gerinti tarpkultūrinį supratimą, platinti demokratiją ir supratingumą mūsų bendrai ateičiai. Šiaurės Fyno aukštoji tautos mokykla yra neformalaus mokymo dalis Danijoje. Bendra idėja yra tirti gyvenimo galimybes. Tai reiškia vystyti gyvenimiškas kompetencijas ir kurti socialinius tinklus. Neformalus išsilavinimas yra be pažymių ir egzaminų. Rezultatas matomas studentų gyvenime vėliau. Žmonės turėdami kuo daugiau žinių gali labiau save dedikuoti ateičiai.

## Šaltiniai
Vengruvo Šv. Petro Alkantariečio ir Šv. Antano Paduviečio bažnyčia

**Vengruvo Šv. Petro Alkantariečio ir Šv. Antano Paduviečio bažnyčia** () - Romos katalikų bažnyčia šiaurės rytų Lenkijoje, Mazovijos vaivadijoje, Vengruvo apskrityje, Vengruvo mieste. Bažnyčia priklauso Vengruvo Šv. Petro Alkantariečio ir Šv. Antano Paduviečio parapijai. 1962 m. bažnyčia įtraukta į Mazovijos vaivadijos saugomų istorijos paminklų sąrašą.

## Istorija

Barokinio architektūros stiliaus bažnyčia pastatyta 1693-1715 metais, pagal architekto Tylman van Gameren projektą. Bažnyčios freskas tapė ir Vilniaus arkikatedros freskas nutapęs italas Mikelandželas Palonis. Iki 1864 m. bažnyčioje veikė reformatų vienuolynas, vėliau bažnyčią perėmė katalikai.


Vaizdas:Franciscan church in Węgrów.JPG
Vaizdas:Węgrów kościół poreformacki 2012.jpg
Vaizdas:Altar and crucifix of Andreas Schlüter in Węgrów.JPG


## Nuorodos

* Parapijos tinklalapis (lenk.) .
* Mazovijos vaivadijos saugomų istorijos paminklų sąrašas (lenk.).
*Wojciech Jerzy Górczyk, Kościół reformatów w Węgrowie fundacji  wojewody płockiego Jana Dobrogosta Krasińskiego (lenk.)   "Notatki Płockie", 1, 2018.
*
Vengruvo Šv. Trejybės bažnyčia

**Vengruvo Šv. Trejybės bažnyčia** () - liuteronų bažnyčia šiaurės rytų Lenkijoje, Mazovijos vaivadijoje, Vengruvo apskrityje, Vengruvo mieste. Mūrinė klasicistinio architektūros stiliaus bažnyčia pastatyta 1836-1841 metais. 1959 m. bažnyčia įtraukta į Mazovijos vaivadijos saugomų istorijos paminklų sąrašą.


Vaizdas:Wegrow church 1915.JPG
Vaizdas:Wegrow, church 1916.JPG


## Nuorodos

* Mazovijos vaivadijos saugomų istorijos paminklų sąrašas (lenk.).
Beitbridžas

**Beitbridžas** () arba ***Mzingvanė*** (*Mzingwane*) – miestas Zimbabvės pietuose, Pietų Matabelelande, Pietų Afrikos Respublikos pasienyje, Limpopo kairiajame krante. Svarbus transporto mazgas, prekybinis centras. Šalia miesto yra Alfredo Beito tiltas per Limpopą, jungiantis Zimbabvę ir PAR. Keliai veda į Hararę, Bulavają, praeina geležinkelis (jungia Polokvanę ir Bulavają).

Beitbridžas yra svarbus nelegalios migracijos į PAR centras, klesti prostitucija, kontrabanda.
Činhojis

**Činhojis** () – miestas šiaurinėje Zimbabvėje, į šiaurės vakarus nuo Hararės, prie Manjamės upės; Vakarų Mašonalando administracinis centras. Pro miestą eina Hararės–Lusakos plentas, eina geležinkelis iš Hararės į Lajons Deną. Yra technologijų ir atvirasis universitetai, regioninė ligoninė, keli bankų skyriai. Greta miesto yra Činhojo urvai, 1955 m. paskelbti nacionaliniu parku.

## Istorija

Gyvenvietė įkurta 1906 m. italų kolonistų ir kolonijiniais laikais vadinta ***Sinoja*** (*Sinoia*).
Marondera

**Marondera** () – miestas šiaurės rytų Zimbabvėje, 72 km į pietryčius nuo Hararės; Rytų Mašonalando administracinis centras. Eina Hararės–Beiros geležinkelis. Yra kelios aukštosios mokyklos, mokslinių tyrimų stotis. Žemės ūkio regiono prekybinis centras (tabakas, kukurūzai, pieno produktai).

## Istorija

Gyvenvietė pradėjo kurtis 1890 m. iš poilsiavietės prie kelio, jungiančio Solsberį ir Umtalį. 1913 m. įkurtas ***Marandeljaso*** (*Marandellas*) kaimas, o 1943 m. gavo miesto statusą. Tai buvo svarbus kolonijinės valdžios centras, iš čia rengtos karinės misijos į Transvalį, apgyvendinti iškelti lenkai. Ilgą laiką tai buvo klestintis žemdirbystės, prekybos centras, bet valdant Robertui Mugabei pradėjus baltųjų žemių perdalijimą, miesto ekonomika patyrė nuosmukį.
Chlopkuvo Mergelės Marijos Gimimo bažnyčia

**Chlopkuvo Mergelės Marijos Gimimo bažnyčia** () – Romos katalikų bažnyčia šiaurės rytų Lenkijoje, Mazovijos vaivadijoje, Losicės apskrityje, Chlopkuvo kaime. Bažnyčia priklauso Chlopkuvo Mergelės Marijos Gimimo parapijai.

## Istorija

Bažnyčia buvo pastatyta 1890 m. ir tuo metu buvo naudojama kaip stačiatikių cerkvė. 1918 m. šventovę perėmė katalikai. 1966 m. bažnyčią nusiaubė gaisras, po kurio ji buvo restauruota. 2001 m. bažnyčia įtraukta į Mazovijos vaivadijos saugomų istorijos paminklų sąrašą.


Vaizdas:Chłopków, kościół 01.jpg
Vaizdas:Chłopków, kościół 02.jpg
Vaizdas:Kościół pw.Narodzenia Najświętszej Maryi Panny - prezbiterium.JPG


## Nuorodos

* Mazovijos vaivadijos saugomų istorijos paminklų sąrašas (lenk.).
Mordų miesto herbas

**Mordų miesto herbas** () – Mordų miesto herbe geltonoje užsklandoje vaizduojama raudonai apsirengusi moteris, sėdinti ant juodojo lokio. Ant moters galvos auksinė karūna. Herbas simbolizuoja Rawicz herbą, kurį turėjo miesto valdytojų *Ciecierskių* giminė, kurie miestą valdė 1574–1680 ir 1717–1803 m.

## Nuorodos
* Aprašymas apie herbą (lenk.)
Hvangė

**Hvangė** () – miestas vakarų Zimbabvėje, Šiaurės Matabelelande, gan netoli Botsvanos ir Zambijos sienų. Pro miestą eina Bulavajo–Viktorija Folso geležinkelis. Šalia miesto yra vienas didžiausių pasaulyje akmens anglies telkinių. Vykdoma pramoninė anglių gavyba ir eksportas. Veikia šiluminė elektrinė. Vystomas turizmas – netoli Hvangės yra didžiausias šalyje Hvangės nacionalinis parkas.

## Istorija

Gyvenvietė pavadinta vietinio genties vado Zvangės garbei. Kolonijiniais laikais pradėta anglių gavyba, miestas vadintas ***Vankiu*** (*Wankie*). 1972 m. Vankio kasykloje įvyko avarija, kurios metu žuvo 426 kalnakasių. Nuo 1982 m. miestas vadinamas Hvange.
Pietų Matabelelandas

**Pietų Matabelelando provincija** () – provincija pietvakarių Zimbabvėje, ribojasi su Botsvana ir Pietų Afrikos Respublika. Administracinis centras – Gvanda.

Didelę dalį teritorijos užima retai gyvenamos pusdykumės. Vyraujanti tauta – ndebeliai.

## Administracinis suskirstymas

Pietų Matabelelandas padalintas į 6 rajonus:
* Beitbridžo rajonas
* Bulilimamangvės rajonas
* Gvandos rajonas
* Insizos rajonas
* Matobo rajonas
* Umzingvanės rajonas
Gvanda

**Gvanda** () – miestas pietų Zimbabvėje, į pietus nuo Bulavajo, prie Mtšabezio upės; Pietų Matabelelando administracinis centras. Pro miestą eina Bulavajo–Beitbridžo plentas ir geležinkelis. Yra regioninė ligoninė, aukštoji mokykla, keli bankų skyriai.

## Istorija

Gvanda įkurta 1900 m.

## Išnašos
Palenkės Sokoluvo mūšis

**Palenkės Sokoluvo mūšis** () – mūšis įvyko Palenkės Sokoluvo mieste, 1831 m. balandžio 21 dieną tarp 1830-1831 m. sukilėlių ir Rusijos imperijos kariuomenės. 

Mūšio metu pirmasis sukilėlių eskadronas vadovaujamas majoro *Sulejovskio* nugalėjo Rusijos imperijos kareivius. Mūšio metu žuvo 40 rusų kareivių ir 2 karininkai. Taip pat 173 kareiviai paimti į nelaisvę ir paimta 100 arklių. Sukilėlių pusėje žuvo vienas ir trys sužeisti.  

Mūšis neturėjo didelės reikšmės, tačiau eiliniai sukilėlių kareiviai parodė didelį meistriškumą ir norą kautis. 

## Literatūra

* Edmund Callier, Bitwy i potyczki stoczone przez wojsko polskie w 1831 roku, Poznań 1887, p. 85.
Lupanė

**Lupanė** () – miestelis vakarų Zimbabvėje, prie Bubio upės; Šiaurės Matabelelando administracinis centras. Praeina Bulavajo–Hvangės–Viktorija Folso plentas ir geležinkelis. Yra hidroelektrinė, vandens valymo įrenginiai, ligoninė. Auginami kukurūzai, medvilnė. Netoliese atrasti dideli metano telkiniai.
Losicių apskrities herbas

**Losicių apskrities herbas** () - Losicių apskrities heraldinis simbolis. Skydo formos herbo viršuje vaizduojami Lenkijos herbo baltasis erelis ir riteris su skydu, kuriame vaizduojamas Jogailaičių dvigubas kryžius. Herbo apačioje vaizduojamas baltas žirgas, kuris simbolizuoja Losicės herbą.

## Nuorodos
* Aprašymas apie herbą (lenk.)
Bindura

**Bindura** () – miestas šiaurės rytų Zimbabvėje, Mazovės slėnyje, 88 km į šiaurės rytus nuo Hararės; Vidurio Mašonalando administracinis centras. Praeina Hararės–Čimhandos plentas, ateina geležinkelis. Kasamas nikelis, varis, kobaltas, veikia metalurgijos gamykla. Apylinkėse auginami kukurūzai ir medvilnė.

## Istorija

Gyvenvietė įkurta 1901 m. ir pavadinta pagal aukso kasyklą *Kimberley Reefs*. 1913 m. pavadinimas pakeistas į Bindurą.
William McCoy

**Viljamas MakKojus** (; 1877–1948 m. gruodžio 30 d.) – kapitonas, vienas žinomiausių JAV kontrabandininkų sausojo įstatymo laikais (1919–1933 m.), butlegeris (prekiautojas nelegaliais alkoholiniais gėrimais).

Įsigaliojus prohibicijos įstatymui, buvęs Floridos iškylų laivo kapitonas ėmė jūra plukdyti kontrabandinį romą (*rum-running*) iš Bahamų salų į JAV rytinę pakrantę. Pats niekada nevartojęs alkoholio, kapitonas save laikė „garbingu įstatymų pažeidėju“, didžiavosi tuo, jog nesumokėjo nė cento organizuotų nusikaltėlių gaujoms, politikams ar valdininkams už apsaugą. Be to, jis garsėjo tuo, jog neklastojo gabenamo alkoholio ir ant pigių markių gėrimų butelių neklijavo etikečių su brangių markių pavadinimais. Taip atsirado pasakymas „tikras MakKojus“ (*The Real McCoy*), reiškiantis „tikras, nesuklastotas daiktas“.

## Biografija

Apie 1900 m. MakKojų šeima iš Niujorko valstijos persikėlė į Floridą, šalia Deitona Byčo. Čia V. MakKojus statė pramoginius laivus turtingiems klientams, garsėjo kaip jachtų meistras. Prasidėjus ekonominiam nuosmukiui prohibicijos metais, kapitonas susidūrė su finansiniais sunkumais. Pardavęs savo verslą, išvyko į Glosterį Masačusetso valstijoje. Nusipirkęs škuną *Henry L. Marshall*, užsiėmė alkoholio kontrabanda iš Biminio ir Nasau salų Bahamose, Sen Pjero ir Mikelono salų ties Kanada link rytinės JAV pakrantės. Daugiausiai laiko su kroviniu praleisdavo vadinamojoje „romo linijoje“ (*rum row*), tarptautiniuose vandenyse netoli Niujorko Long Ailendo salos. Iki 1924 m. ši romo linija buvo ties JAV teritorinių vandenų riba – už 3 mylių nuo kranto, vėliau ji buvo nukelta už 12 mylių. Kaip ir iš daugelio kitų čia stovinčių krovininių laivų su kontrabanda, iš kapitono V. MakKojaus krovinį perkraudavo į mažesnius greitus laivelius, kurie prasmukdavo pro Pakrantės apsaugą, pristatydami alkoholį į sausumą. Sukaupęs kapitalo, nusipirko kitą laivą *Arethusa*, kurį pervadino *Tomoka* ir plaukiojo po britų vėliava, kad išvengtų problemų su JAV teise. Su šiuo ir dar keliais kitais laivais kapitonas sėkmingai plukdė kontrabandinį ruginį, airišką, kanadietišką viskį ir kitą brangų alkoholį. Pagarsėjo savo gebėjimu į triumus talpiai sudėti daug originaliai supakuotų alkoholio butelių: trikampės formos šiaudiniuose paketuose jie buvo dedami apatinėje eilėje po tris, vidurinėje – du, viršuje – vieną butelį, be to aptraukiami džuto medžiaga. Pakrantės apsaugos pareigūnai juos praminė tiesiog „maišais“. Jis tapo JAV vyriausybės ir nusikaltėlių gaujų priešu.

1923 m. lapkričio 23 d. Pakrantės apsaugos kateris *Seneca* gavo įsakymą sučiupti V. MakKojų ir paimti jo laivą, net jeigu jie būtų tarptautiniuose vandenyse. Prisiartinus kateriui, kapitonas buvo už JAV 3 mylių zonos, todėl nepakluso įsakymui pasiduoti ir bandė su *Tomoka* bėgti, tačiau jį apšaudė, ir jis buvo priverstas sustoti. Neilgai trukus kapitonas buvo greitai nuteistas ir 9 mėnesiams pateko į kalėjimą Naujajame Džersyje. Atlikęs bausmę, grįžo į Floridą, kur investavo pinigus į nekilnojamąjį turtą, vėl užsiėmė laivų statybos verslu, daug plaukiojo pakrantės vandenyse.

## Nuorodos

* Viljamo MakKojaus biografija
Hvangės šiluminė elektrinė

**Hvangės šiluminė elektrinė** – didžiausia elektrinė Zimbabvėje. Elektrinė pastatyta Hvangės mieste 1987 m., o vieta parinkta dėl netoliese esančių anglių klodų. Elektrinę prižiūri nacionalinė bendrovė „ZESA Holdings (Pvt) LTD“.

Techninės problemos dėl aplaidaus elektrinės naudojimo, dalių keitimas ir kitos problemos privertė elektrinę sustabdyti savo veiklą. 2009 m. Namibijos elektros kompanija „NamPower“ pasiūlė savo pagalbą pratęsiant elektrinės veiklą mainais į elektros gavimą savo reikmėms. Tolimesnės elektrinės problemos 2010 m. iškėlė klausimus dėl visiško jos uždarymo.

## Šaltiniai
Nacionalinis sporto stadionas

**Nacionalinis sporto stadionas** – didžiausias stadionas Zimbabvėje. Stadionas pastatytas šalies sostinėje Hararėje, jame telpa apie 60 000 žiūrovų. Jis labiausiai naudojamas futbolo ir regbio rungtynėms.

## Istorija

Atidarytas 1987 m.

2006 m. pabaigoje stadionas buvo uždarytas 20 mėnesių dideliems renovavimo darbams. 2010 m. birželio 2 d. čia buvo sužaistos draugiškos futbolo rungtynės tarp Zimbabvės ir Brazilijos. Rungtynes rezultatu 3-0 laimėjo svečiai.

## Nuorodos
* Stadiono nuotraukos worldstadiums.com svetainėje
Florent Manaudou

**Florent Manaudou** (g. 1990 m. lapkričio 12 d.) – Prancūzijos plaukikas. Olimpinis čempionas.

Jo vyresnioji sesuo Laure Manaudou taip pat yra tapusi olimpine čempione.

## Biografija
2007 m. Manaudou tapo Prancūzijos jaunimo čempionu 50 m laisvu stiliumi. 2011 m. pasaulio vandens sporto čempionate Manaudou dalyvavo neolimpinėje 50 m plaukimo peteliške rungtyje, kurioje pateko į finalą ir galutinėje rikiuotėje liko penktas. 2012 m. plaukikas įvykdė olimpinį kvalifikacijos normatyvą ir turėjo dalyvauti Prancūzijos olimpinės komandos atrankos varžybose, kuriose 50 m laisvu stiliumi nuotolyje liko antras. 2012 m. vasaros olimpinėse žaidynėse Manaudou dalyvavo pirmą kartą ir savo debiutinėje olimpiadoje tapo olimpiniu čempionu.

## Šaltiniai
* sports-reference.com
Bugo kraštovaizdžio parkas

**Bugo kraštovaizdžio parkas** () – kraštovaizdžio parkas esantis rytų Lenkijoje, Mazovijos vaivadijoje, Mazovijos Ostruvo, Palenkės Sokoluvo, Vengruvo, Sedlcų, Losicės, Pultusko ir Volomino apskrityse. Parkas įkurtas 1993 m. rugsėjo 30 dieną. Parkas apima Vakarinio Bugo upę ir jo slėnį, nuo Točnos upės intako iki upės santakos su Narevo upe. Parko teritorija išsidėsčiusi Sedlcų aukštumoje, Palenkės Bugo kanjone, Volomino lygumoje, Bugo žemupio slėnyje, Lomžos tarpupyje, Narevo žemupio slėnyje ir Aukštutinės Mazovijos aukštumoje. Parke yra 14 gamtos apsaugos draustinių.

## Augalija ir gyvūnija

Parko plotas 741,36 km², parke saugomas unikalus Bugo upės suformuotas kraštovaizdis ir aplink upę esantys miškai, kurių didžiąją dalį sudaro spygliuočiai medžiai. Parke yra apie 1300 skirtingų augalų rūšių, iš kurių 39 skirtingos medžių rūšys ir 59 skirtingos krūmų rūšys. Parke saugomos šios retos augalų rūšys: Tripirštė uolaskėlė ir Miškinė lelija. Bugo upės slėnyje gyvena tokios retos paukščių rūšys, kaip Juodasis gandras, Krantinis tilvikas, Perkūno oželis, Didžioji kuolinga, Pilkasis garnys ir Gaidukas. Taip pat parke gyvena 37 žinduolių rūšys, 12 varliagyvių rūšių ir 29 žuvų rūšys.

## Draustiniai

* Bielės draustinis
* Bojarski Grondo draustinis
* Čaploviznos draustinis
* Dembniako draustinis
* Dzierženinska Kempos draustinis
* Jegielo draustinis
* Kaliniako draustinis
* Močidlo draustinis
* Mokri Jegielo draustinis
* Podjablonskių draustinis
* Pžekopo draustinis
* Sterdino draustinis
* Šližės draustinis
* Vilče Blotos draustinis

## Turizmas

Parke yra 251 gamtos paminklas, iš kurių didžiąją dalį sudaro seni uosiai, liepos, ąžuolai ir pušys bei skruzdėlių kolonijos. Didžiąją dalį parko sudaro maži miesteliai ir kaimai, kurių dauguma išlaikė savo tradicijas ir medinę architektūrą. Parke gausu pakelės koplyčių, kryžių, bažnyčių ir malūnų. Taip pat išlikę keli rūmai Korčevo, Staraviešo ir Sterdino kaimuose. Parko teritorijoje yra Treblinkos koncentracijos stovyklos muziejus.

### Pėsčiųjų takai

*  Knichuvekas – Korčevas – Ruska Strona – Skžeševas – Grudekas – Kžemien Viešas – Kielpinecas – Ritele Olechnai – Vulka Okronglikas – Treblinka – Oželekas – Sadolešas – Bžuza – Gvizdalai – Lochuvas
*  Lochuvo geležinkelio stotis – Gvizdalai – Lochuv Viešas – Vulka Paplinska – Paplinas – Turna – Livas
*  Kamienčikas – Jegielo draustinis – Čaploviznos draustinis – Krupinskiai – Sadovne Vengrovskių geležinkelio stotelė – Stare Lipkai – Močidlo draustinis – Staraviešas – Vengruvas
*  Kamienčikas – Ježiska – Lochuvo geležinkelio stotis
*  Topuro geležinkelio stotelė – Čaploviznos draustinis – Topuro geležinkelio stotelė

## Taip pat skaitykite

* Palenkės Bugo kanjono kraštovaizdžio parkas.

## Literatūra

* H. Kot, Straczewski C. (1996). Nadbużański Park Krajobrazowy = The Nadbużański Landscape Park. Wydawnictwo Poligraficzne 'Sprint'. ISBN 83-903263-2-9.
* G. Rąkowski (2004). Parki Krajobrazowe w Polsce: Nadbużański Park Krajobrazowy. Institute of Environmental Protection. ISBN Special:BookSources/83858057307|83858057307.

## Nuorodos

* Parko tinklalapis (lenk.) .
Viktoria Folsas

**Viktoria Folsas** () – miestas Zimbabvės rytuose, Šiaurės Matabelelande, Zambezės dešiniajame krante, Zambijos pasienyje, priešais Livingstono miestą. Svarbus transporto mazgas: yra Viktorijos krioklio tiltas kuriuo eina Bulavajo–Lusakos plentas ir geležinkelis, yra tarptautinis oro uostas. Vystomas turizmas (lankomas Viktorijos krioklys).

## Istorija

Viktoria Folsas įkurtas 1901 m., o sparčiai pradėjo augti nuo 1905 m., pastačius tiltą per Zambezę.


Victoria Falls Station Baboons.jpg
Victoria Falls Public-Library.jpg|Biblioteka
Victoria Falls Waterfall-West.jpg
Vengruvo apskrities herbas

**Vengruvo apskrities herbas** () – Lenkijos Vengruvo apskrities heraldinis simbolis. Skydo formos herbo viršutinėje dalyje, baltoje užsklandoje vaizduojamas dvigubas erelis su auksine karūna, kurio viena pusė raudona, o kita juoda. Apatinėje herbo dalyje raudonoje užsklandoje vaizduojamas juodasis lokys su Radvilų herbu Trąby. Viršutinė herbo dalis simbolizuoja Livo herbą, o apatinė dalis Vengruvo herbą. Viršutinė balta ir apatinė raudona herbo užsklanda simbolizuoja Lenkijos vėliavą. Herbas pradėtas naudoti 2001 m.

## Nuorodos

* Aprašymas apie herbą (lenk.).
Benjamin Stasiulis

**Benjamin Stasiulis** (g. 1986 m. liepos 20 d.) – lietuvių kilmės Prancūzijos plaukikas.

## Biografija
2008 m. vasaros olimpinėse žaidynėse Stasiulis dalyvavo 100 m plaukime nugara, bet atrankos varžybose liko tik 25-as. 2012 m. Prancūzijos olimpinės atrankos varžybose Stasiulis laimėjo pirmą vietą ir pagerino Prancūzijos nacionalinį rekordą 200 m plaukime nugara (1:56.39). 2012 m. vasaros olimpinėse žaidynėse Stasiulis 100 m plaukime nugara pasirodė žymiai prasčiau ir liko 31-as, o 200 m nuotolyje distanciją nuplaukė vos per 1:59.52 ir liko 24-oje vietoje.

## Šaltiniai
*sports-reference.com
Glitiškių dvaras

**Glitiškių dvaras** – dvaras Glitiškėse, Vilniaus rajone.

Šiandien dvare vyksta įvairūs renginiai ir ekspozicijos, be to, įrengta koncertų salė ir veikia keramikos studija.

## Istorija

Dvaras minimas nuo 1483 m. XVI a. – XVII a. priklausė Petkevičiams, XVIII a. pirmoje pusėje – Stanevičiams, vėliau, iki Antrojo pasaulinio karo – Jelenskiams.

Iki 1622 m. pastatyta evangelikų reformatų bažnyčia, 1700 m. ji perduota katalikams.

1700–1774 m. veikė dominikonų, 1775–1810 m. reguliariųjų kanauninkų, 1810–1832 m. misionierių vienuolynai. 1832 m. misionierių vienuolynas ir bažnyčia uždaryti, mūrinė bažnyčia nugriauta 1864 m.

XVIII a. antroje pusėje – XIX a. pirmoje pusėje Glitiškės vadinamos miesteliu. 1775 m. buvo likę tik 3 dūmai. XVIII a. pabaigoje su pertraukomis veikė parapinė mokykla.

Nuo 1756 m. iki Antrojo pasaulinio karo dvaras priklausė Jelenskiams. Paskutinis savininkas Kazimieras Jelenskis 1943 m. žuvo nacių koncentracijos stovykloje Osvencime.

Bendrą sodybą projektavo architektas Augustinas Kosakauskas (1737–1803), o išlikę dvaro rūmai statyti 1860 m. Mozyrio maršalkos Kazimiero Jelenskio.

Per Pirmąjį pasaulinį karą dvaras buvo išgrobstytas rusų kariškių.

Antrojo pasaulinio karo metais dvarą administravęs vokiečių paskirtas Vladislovas Komaras (kilęs iš Raguvėlės dvaro) maistu ir pašaru aprūpindavo Armijos Krajovos partizanus. 1944 m. birželio 20 d. šie surengė pasalą lietuvių savisaugininkams, kurių kuopa buvo dislokuota Paberžėje, 5 km nuo kaimo. 2 iš jų nukovė, 2 sužeistus nužudė. Į Glitiškes atvykęs savisaugos kuopos vadas Petras Polekauskas įsakė sušaudyti dvaro darbininkų šeimą, nurodžiusią Armijos Krajovos partizanams, kur slepiasi sužeistieji; jo įsakymu nužudyta ir daugiau Glitiškių dvaro gyventojų, buvo sulaikytas ir sušaudytas dvaro administratorius V. Komaras. Po kelių dienų per ekshumaciją rasti 39 žmonių palaikai.

Po karo rūmuose įkurta mokykla.

Šalia dvaro auga gamtos paminklas Glitiškių ąžuolas – 25 m aukščio, 2,3 m skersmens, 7 m apimties.

## Architektūra

Glitiškių dvaro sodybos vertingi pastatai:
* originali 2 tarpsnių (žemutinis – akmenų mūro, viršutinis – medinis) rūkykla su piramidiniu stogu, įrengta 1787 m.
* klasicistinių ir liaudies architektūros formų lobynas, apie 1756 m., 1791 m. rekonstruotas, architektas Augustinas Kosakauskas,
* ilgo stačiakampio plano svirnas su pusapskričių arkų langais ir nišomis, statytas, manoma, XVIII a. pabaigoje.
* Kiti dvaro pastatai: rūmai, oficina, ledainė, samdinių namas, pirtis, arklidė, kiaulidė, spirito raugykla.

## Šaltiniai

## Nuorodos
* Glitiškių dvaro sodybos fotofiksacija (Lietuvos dvarų duomenų bazė) 
* Glitiškių buv. dvaro sodyba (Kultūros vertybių registras)
* Glitiškių dvaras, Vilniaus r. (miestai.net)
* Glitiškių dvaro sodyba (blogas.lt) 
* Dvarų karuselė – Glitiškių dvaras
* Glitiškės (Vilnijos vartai) 
* Glitiškių dvaras (dvylikakedziu.lt) 
* Glitiškių dvaras
Rebecca Soni

**Rebecca Soni** (g. 1987 m. kovo 18 d.) – JAV plaukikė. Olimpinė čempionė ir pasaulio rekordininkė.

## Biografija
2004 m. Soni dalyvavo Jungtinių Amerikos Valstijų plaukimo olimpinės atrankos varžybose, bet septyniolikmetė liko 11-a ir į nacionalinę olimpiados komandą nepateko. 2005 m. Soni dalyvavo JAV atrankos varžybose į pasaulio čempionatą, bet liko trečia, o į nacionalinę komandą pateko pirmas dvi vietas užėmę plaukikai. Tais pačiais metais plaukikė dalyvavo Universiadoje ir pelnė du sidabro medalius individualiuose plaukimuose krūtine, bei auksą estafetėje su JAV komanda. 2006 m. Soni debiutavo pasaulio trumpojo baseino čempionate. 200 m plaukimo krūtine rungtyje JAV plaukikė užėmė ketvirtąją vietą. 2007 m. pasaulio čempionate Soni 100 m ir 200 m krūtine nuotoliuose užėmė dešimtąsias vietas. Savo pirmosiose 2008 m. vasaros olimpinėse žaidynėse Rebecca Soni tapo olimpine čempione 200 m krūtine distancijoje bei pelnė dar du sidabro medalius. Po metų Romoje vykusiame pasaulio čempionate plaukikė pelnė ir savo pirmąjį pasaulio pirmenybių auksą. 2012 m. vasaros olimpinėse žaidynėse Soni 100 m krūtine pelnė sidabro medalį ir nusileido tik Lietuvos plaukikei Rūtai Meilutytei, o 200 m plaukimo krūtine rungtyje pagerino pasaulio rekordą ir pelnė aukso medalį.

## Pasaulio rekordai

## Nuorodos
* Oficiali svetainė
Sun Yang

**Sun Yang** (, g. 1991 m. gruodžio 1 d.) – Kinijos plaukikas. Olimpinis čempionas ir pasaulio rekordininkas.

## Biografija
2006 m. Sun Yang tapo Kinijos žiemos čempionato aukso medalininku. 2008 m. vasaros olimpinėse žaidynėse būdamas vos šešiolikos Sun atstovavo savo šaliai 400 m ir 1500 m laisvu stiliumi nuotoliuose. 400 m laisvu stiliumi rungtyje plaukikas liko 28-as, o 1500 m nuotolyje jis pateko į finalą ir galutinėje įskaitoje liko aštuntas. Po metų vykusiame pasaulio čempionate Sun laimėjo savo pirmąjį tarptautinį medalį – bronzą 1500 m plaukime laisvuoju stiliumi. 2011 m. pasaulio čempionate Sun pirmą kartą tapo pasaulio čempionu 800 m ir 1500 m distancijose. 2012 m. vasaros olimpinėse žaidynėse Sun du kartus tapo olimpiniu čempionu, taip pat pelnė sidabro ir bronzos medalius. Sun taip pat pasiekė du olimpinius ir vieną pasaulio rekordus.

## Nuorodos
* Oficiali svetainė
Jiao Liuyang

**Jiao Liuyang** (, g. 1991 m. rugpjūčio 6 d.) – Kinijos plaukikė. Olimpinė čempionė.

## Biografija
2005 m. Kinijos žaidynėse Jiao pelnė sidabro medalį. 2006 m. Azijos čempionate plaukikė laimėjo 200 m plaukimą peteliške ir pasiekė čempionato rekordą. 2008 m. vasaros olimpinėse žaidynėse Jiao tapo vicečempione. 2011 m. pasaulio čempionate Kinijos plaukikė pirmą kartą tapo pasaulio čempione individualioje rungtyje. 2012 m. olimpinėse žaidynėse Jiao pirmą kartą tapo olimpine čempione ir pagerino olimpinį rekordą.

## Šaltiniai
Gornostajiškių dvaras

**Gornostajiškių dvaras** – dvaras Gornostajiškių km. (), Šalčininkų rajone. Už dvaro yra iki šiol išlikęs 4 hektarų parkas, nuo 1986 metų saugomas kaip gamtos paminklas.
Išlikę ir komplekse saugomi šie objektai: Gornostajiškių dvaro sodybos rūmai, oficina, sandėlis, tvartas, vandens malūnas, grūdų sandėlis, svirnas, kumetynas, dvaro sodybos tvoros fragmentai ir vartai, taip pat 1986 m. pastatytas paminklas vienam lietuvių raštijos pradininkų, kilusiam iš Eišiškių apylinkių, Stanislovui Rapolioniui.

## Istorija

Nuo XVIII a. pabaigos iki 1939 m. savininkai buvo Sekluckiai (), 1863 m. valdę 800 dešimtinių žemės.

XVIII a. pab. sodybos teritorijoje stovėjo mediniai rūmai, svirnai, svaigalų darykla, vandens malūnas ir kt. – šie pastatai neišliko. Išlikę dvaro pastatai statyti XIX a. ketvirtame dešimtmetyje, parkas užveistas 1812 m., tačiau iki šiandienos neišliko, tik dvi liepų alėjos.
 

1863 m. už paramą, kurią Vincentas Sekluckis () teikė sukilėliams, caro valdžia dvarą sekvestravo.

Paskutinis Gornostajiškių dvaro savininkas Juozapas Sekluckis () buvo rezervo karininkas, dalyvavo I pasauliniame kare I lenkų korpuse (vadovaujamame gen. J. Dowbor-Muśnickiego). Visuomenės veikėjas, Lenkijos „kresų“ sąjungos () narys, nužudytas 1940 m. Lydoje.

Dvaras buvo nacionalizuotas, o tarybiniu laikotarpiu čia buvo kolūkio „Lenino priesakai“ centras.

Priešais dvarą 1986 m. pastatytas paminklinis akmuo Stanislovui Rapolioniui (1485–1545), teologui ir dvasininkui, Karaliaučiaus universiteto profesoriui, vienam iš lietuvių raštijos kūrėjų, gimimo 500 metų sukakčiai paminėti.


Gornostajiškių dvaras 2.JPG|Dvaro rūmai
Gornostajiškių dvaras 3.JPG|Dvaro rūmai
Gornostajiškių dvaro vartų fragmentas.JPG|Dvaro vartų fragmentas, inkrustuotas butelių stiklais
Gornostajiškių vandens malūnas.JPG|Vandens malūno liekanos


## Šaltiniai

## Nuorodos

* Gornostajiškių dvaro sodyba, vad. Senadvario (Kultūros vertybių registras)
* Gornostajiškių dvaras, Šalčininkų r. (miestai.net)
* Gornostajiškių dvaro sodybos fotofiksacija (Lietuvos dvarų duomenų bazė)
Zimbabvės futbolo asociacija

**Zimbabvės futbolo asociacija** – Zimbabvės futbolo institucija, atsakinga už Zimbabvės vyrų futbolo rinktinės veiklą ir klubinių šalies komandų varžybas. Asociacija buvo įkurta 1965 m. ir tais pačiais metais prisijungė prie FIFA organizacijos. 1980 m. Zimbabvės futbolo asociacija prisijungė prie Afrikos futbolo konfederacijos.

Nacionalinei futbolo asociacijai vadovauja Cuthbert Dube. Asociacija dalinama į keturias zonas – centro, rytų, šiaurės ir pietų.

## Nuorodos
* Oficiali asociacijos svetainė
Ilja Zaharovas

**Ilja Zaharovas** (, g. 1991 m. gegužės 2 d.) – Rusijos šuolininkas į vandenį. Olimpinis čempionas.

## Biografija
Ilja Zaharovas savo pirmuosius tarptautinius medalius laimėjo 2010 m. Europos vandens sporto čempionate Vengrijos sostinėje Budapešte. Individualioje 3 m tramplino šuolių į vandenį rungtyje Zaharovas surinko 458,15 balo ir nuo nugalėtojo atsilikęs 5,05 balo pelnė sidabro medalį. Tame pačiame čempionate šuolininkas pelnė ir antrą sidabro medalį sinchroniniuose šuoliuose nuo 10 m platformos. Po metų vykusiame Pasaulio čempionate Zaharovas pelnė du sidabro medalius bei kelialapį į olimpines žaidynes. 2012 m. vasaros olimpinėse žaidynėse 3 m tramplino šuoliuose į vandenį Zaharovas po pirmo etapo pirmavo, bet pusfinaliuose jį aplenkė kinų šuolininkas He Chong. Finaliniame etape, kurį sudarė šeši šuoliai, po penkių šuolių Zaharovas laikėsi įsitvirtinęs antroje vietoje, o pirmavo kitas kinų šuolininkas Qin Kai, bet paskutinis Zaharovo šeštasis šuolis buvo įvertintas didžiausiu balu tarp visų varžovų (104,50) ir iš viso surinkęs 555,90 balo Zaharovas tapo olimpiniu čempionu. Ilja Zaharovas ir JAV šuolininkas David Boudia buvo vieninteliai du aukso medalininkai iš aštuonių rungčių, kurie neatstovavo Kinijai. 3 m sinchroniniuose šuoliuose nuo tramplino Ilja Zaharovas kartu su Jevgenijumi Kuznetsovu nusileido tik Kinijos duetui ir pelnė sidabro medalius.

## Šaltiniai
Klenbuterolis

**Klenbuterolis** – simpatometinis aminas naudojamas sergančių kvėpavimo takų sutrikimais.

Jungtinėje Karalystėje šis vaistas licenzijuotas gydyti kvėpavimo takų ligas arkliams ir gyvulininkystėje. Pastebėta kad gyvūnai pasidaro stambesni, priauga daugiau raumenų masės, mažiau kūno riebalų.

## Dopingas
Klenbuterolis nėra anabolinis androgeninis steroidas, tačiau jis gali sukelti panašius efektus. Tarptautinis olimpinis komitetas jį uždraudė dėl jo anabolinių savybių.

2006 m. Lietuvos krepšininko Audriaus Mineikio dopingo testas parodė, jog jis vartojo klenbuterolį. Tai pirmoji dopingo byla Lietuvoje dėl šio preparato vartojimo.

## Šaltiniai
Steroidai

**Steroidai** – augalinės ir gyvūninės kilmės organinių junginių grupė.

Steroidai sudaryti iš keturių susijungusių anglies atomų žiedų, besiskiriančių vienas nuo kito funkcinėmis grupėmis (pvz., testosteronas, cholesterolis). Jų struktūra šiek tiek skiriasi nuo trigliceridų. Steroidų randama augaluose, mėsoje, taip pat - gaminasi žmogaus organizme. Augalai turi nedaug steroidų, bet jie nelabai gerai pasisavinami ir manoma, kad jie blokuoja cholesterolio pasisavinimą. Cholesterolis atlieka ląstelių membranų struktūrizavimo vaidmenį, o steroidiniai hormonai perduoda įvairius signalus organizmo viduje, dėl savo hidrofobinės (tirpdami riebaluose, tai yra - ir membranose) prigimties lengvai patekdami į visas ląsteles.

## Taip pat skaityti
*Anaboliniai steroidai
Sergejus Naryškinas

**Sergejus Naryškinas** (, g. 1954 m. spalio 27 d. Leningrade) – rusų politikas, Rusijos Federacijos Valstybės Dūmos pirmininkas.

## Biografija
1978 m. baigė Leningrado mechanikos institutą, vėliau – Aukštąją KGB mokyklą Minske. Dirbo Leningrado politechnikos instituto prorektoriaus padėjėju, užsienio ryšių skyriaus vedėju, nuo 1988 m. – TSRS ambasadoje Belgijoje.

1992–1995 m. buvo Sankt Peterburgo merijos Ekonomikos ir finansų komiteto užsienio ekonominių ryšių skyriaus viršininkas, vėliau dirbo privačiame Pramonės ir statybos banke.

1997 m. grįžo į valstybės tarnybą, vadovavo Leningrado srities vyriausybės investicijų departamentui, Užsienio ekonominių ryšių ir tarptautinio bendradarbiavimo komitetui.

2004 m. vasario mėn. paskirtas Rusijos prezidento administracijos Ekonomikos valdybos viršininko pavaduotoju, kovo mėn. – Rusijos vyriausybės aparato vadovo pavaduotoju. Rugsėjo mėn. paskirtas Rusijos Federacijos ministru – vyriausybės aparato vadovu. 2007 m. vasario mėn. paskirtas Rusijos vicepremjeru – vyriausybės aparato vadovu.

2008 m. gegužės mėn. – 2011 m. gruodžio mėn. – Rusijos prezidento D.Medvedevo administracijos vadovas. 2010 m. birželio mėn. jis atstovavo Rusijai Prezidento A.Brazausko laidotuvėse.

2011 m. gruodžio 4 d. tapo VI šaukimo Rusijos Federacijos Valstybės Dūmos deputatu pagal Vieningosios Rusijos partinį sąrašą, gruodžio 21 d. išrinktas Dūmos pirmininku.

S. Naryškinas yra Rusijos ir Baltarusijos sąjungos Parlamentinio susirinkimo pirmininkas. Moka anglų ir prancūzų kalbas.

## Nuorodos
* Asmeninis puslapis Rusijos Valstybės dūmos tinklalapyje

## Šaltiniai

|-

|-

|-